Diari Oficial de la Generalitat Valenciana


Sumari del DOGV 8097, del 02-08-2017 (2017/6228)

RESOLUCIÓ de 7 de juliol de 2017, del secretari autonòmic d'Ocupació i director general del SERVEF, per la qual s'autoritza la reobertura d'una línia de subvenció per import de norant-huit mil set-cents noranta-tres euros amb noranta cèntims (98.793,90 euros). Expedient número 31.011/17.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8097

Data del DOGV
:   02-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6228


Data del document
:   07-07-2017

Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 7 de juliol de 2017, del secretari autonòmic d'Ocupació i director general del SERVEF, per la qual s'autoritza la reobertura d'una línia de subvenció per import de norant-huit mil set-cents noranta-tres euros amb noranta cèntims (98.793,90 euros). Expedient número 31.011/17. [2017/6228]  
La Llei 17/2010, de 30 de desembre, de pressupostos de la Generalitat per a l'exercici 2011, arreplegava en el capítol IV, Transferències corrents, del programa 322.52, Formació per a l'ocupació, entre altres, la línia de subvenció nominativa T5059, «Protocol al conveni amb UGT-PV-(PAVACE)», per import de 777.600,00 euros, finançada amb fons no condicionats de la Generalitat.  
Amb data 14 de novembre de 2011, es va subscriure el conveni de col·laboració 714/2011, entre la Conselleria d'Educació, Formació i Ocupació i la dita central sindical, per import de 777.600,00 euros, per al desenvolupament d'actuacions conjuntes en l'àmbit de les relacions laborals, la prevenció de riscos laborals, les polítiques actives d'inserció laboral, foment de l'ocupació i la formació de treballadors i desocupats per a l'exercici 2011.  
Amb data 30 d'abril de 2013, del director general de treball, cooperativisme i economia social, resol declarar l'obligació a la UGT-PV de reintegrar la quantitat de 123.567,52 euros, dels quals 120.093,04 euros corresponen a l'import percebut en concepte de subvenció i 3.474,48 a interessos de demora.  
Contra la dita resolució, la Unió General de Treballadors del País Valencià va interposar un recurs contenciós administratiu que va ser estimat en part per la Sentència 576/2016, de 22 de juny, de 2016, de la secció 5 de la Sala Contenciosa Administrativa del Tribunal Superior de Justícia de la Comunitat Valenciana, i per mitjà de la interlocutòria d'aclariment de la mencionada sentència, reconeix l'error i rectifica la quantia a reintegrar i confirma el dret al cobrament de la part deixada de percebre per import de 98.793,90 euros.  
Com a conseqüència del que s'exposa, la directora general d'Ocupació i Formació proposa reobrir la línia de subvenció nominativa T5059, Protocol al conveni amb UGT-PV (PAVACE), en el capítol IV, Transferències corrents, del subprograma 322.52, Formació i qualificació professional, i transferir crèdit per import de 98.793,90 euros, de fons no condicionats de la Generalitat, minorant així la línia de subvenció genèrica S0933, «Formació professional a la mesura de les empreses».  
  
Per tot això, vist l'informe favorable de la Intervenció Delegada en el SERVEF de data 4 de juliol de 2017 i tenint en compte el que disposen els articles 39.5 b), 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el 21, 25 i 26.1.a) de la Llei 14/2016, de 30 de desembre, de pressupostos de la Generalitat per a l'exercici 2017; el Decret 100/2016, de 4 d'agost, del Consell, pel qual es modifica el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat; la Llei 372000, de 17 d'abril, per la qual es crea el SERVEF; el Decret 194/2013, de 20 de desembre, del Consell, pel qual s'aprova el Reglament d'organització i règim jurídic del SERVEF, i l'Ordre de 22 de març de 2005, per la qual es regula el procediment de gestió del pressupost de la Generalitat Valenciana, resolc:  
  
  
Primer  
Reobrir la línia de subvenció nominativa T5059, «Protocol al conveni amb UGT-PV PAVACE», en el capítol IV, «Transferències corrents, del subprograma 322.52», «Formació i qualificació professional», segons consta en l'annex.  
  
Segon  
Transferir crèdit entre línies de subvenció del mateix capítol i subprograma d'acord amb el detall següent:  
  
  
  
Aplicacions pressupostàries de despesa   
que disminueixen: Import:  
25.16.94.1141.57940.7 - Línia S0933 98.793,90 -  
  
Aplicacions pressupostàries de despesa   
que augmenten: Import:  
09.27.61.5838.24661.7 - Línia T5059 98.793,90 -  
  
València, 7 de juliol de 2017.- secretari autonòmic d'Ocupació i director general del SERVEF: Enric Nomdedéu i Biosca.  
  
  
  
Annex línia de subvenció exercici 2017  
Detall de transferències i subvencions  
  
Codi:  
T5059 Denominació Protocol al conveni amb UGT-PV-PAVACE  
Import:  
98.793,90 - Beneficiaris Unió General de Treballadors del País Valencià (UGT-PV)  
Normativa reguladora: Descripció i finalitats  
 Col·laboració amb UGT-PV per al desenvolupament d'actuacions conjuntes en l'àmbit de relacions laborals, prevenció de riscos laborals, inserció laboral, foment de l'ocupació i formació dels treballadors de la Comunitat Valenciana  
Convocatòria  
Nominativa AP. Generalitat no condicionada: 98.793,90 -  
 Fons: I40204-Àrea d'Ocupació   
 AP. condicionada Generalitat   
 Fons propis: